text: El CVC recolza la declaració BIC de l'acte del Cementeri – Confraria de Sant Jordi, Banyeres de Mariola
  El CVC recolza la declaració BIC de l'acte del Cementeri
  El ple del Consell Valencià de Cultura, presidit per Santiago Grisolia i reunit ahir en València, va acordar, entre altres assumptes, remetre a la Direcció General de Patrimoni de la Generalitat un informe favorable per a que reconsidere la declaració de l'acte del cementeri del 25 d'abril com Bé d'Interés Cultural (BIC) en compte com a Bé de Rellevància Local (BRL) com havia quedat declarat fins ara per l'organisme autonòmic.
  Els motius dels integrants del Consell Valencià de Cultura per intentar canviar la visió de la Direcció General de Patrimoni radiquen en què l'Acte d'Homenatge als difunts que se celebra el darrer dia de les festes patronals té "un caràcter altament singular", pel que es demana que per "la seua antiguitat i arrelament en les festes de la població es torne a considerar la seua declaració com a BIC".
  El Consell Valencià de Cultura en la darrera reunió d'aquest curs també va aprovar congelar el pressupost d'aquesta institució consultiva de la Generalitat per a l'anualitat de 2010 i un document sobre toponímia relacionat amb la recuperació de la denominació de determinats indrets i accidents geogràfics del País Valencià amb la reversió als noms propis originals i amb la retolació dels espais tenint en compte la història i el sentiment popular.